NaiveNeuron/SloPal huggingface dataset:
Kotleba, Martin, poslanec NR SR (2016-05-25):
Ďakujem pekne, pán predsedajúci. Vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, Ústavnoprávny výbor Národnej rady a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona. Ďakujem.
Zmajkovičová, Renáta, podpredsedníčka NR SR (2013-06-28):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Alojzovi Přidalovi. Nech sa páči.
Danko, Andrej, predseda NR SR (2018-09-11):
Pán poslanec Gröhling.
A. Belousovová, podpredsedníčka NR SR: (2006-12-07):
A takisto jednoduchá matematická chyba, pani poslankyňa, menšiny podľa vás majú 210 korún na príslušníka, ale ešte majú výdatnú podporu zo zahraničia, ČEMADOK a ostatné vaše politicko-kultúrne a neviem aké spolky. Keď pripočítame to, čo išlo do Matice slovenskej, a odpočítame mínus 6 mil., 40 mínus 6 je 32, delené teda Slováci, vyjde nám, že na Slováka v tomto ohľade je okolo 70 korún. To znamená, že na príslušníka štátotvorného slovenského národa je menej, ako sa dáva na príslušníka národnostnej menšiny. Takže ak povedal, že zachovanie statusu quo, pán premiér hovoril o právach, ale myslím si, že by sa postupne malo vyvažovať to aj finančne. Aby to bolo dotiahnuté, proste koľko na príslušníka národnostnej menšiny, toľko na príslušníka cez Maticu slovenskú štátotvorného národa. Pretože Matica slovenská žiadne štedré sponzoringy za politickú nadprácu ako váš ČEMADOK nedostáva. Takže skutočne zasa údiv, že po ôsmich rokoch zisťujete, že sú tu aj príslušníci iných národnostných menšín, mal si to uvedomiť pán Csáky, keď mal zastávať ich práva a keď sa na Slovenskú národnú stranu obracali príslušníci národnostných menšín, že pán Csáky vlastne pracuje len pre národnostnú menšinu maďarskú. A všetci koaliční partneri mali dobre zatvorené oči a zalepené ústa. (Prerušenie vystúpenia časomierou.)
Kollár, Boris, predseda NR SR (2022-05-25):
Prosím, prezentujme sa a hlasujeme. (Hlasovanie.) Prítomných 130 poslancov, za 126, proti žiadny, zdržali sa 3, nehlasoval 1. (Potlesk.) Konštatujem, že sme schválili návrh zákona o podpore štátneho nájomného bývania . Kolegovia, kolegyne, chcem vám veľmi pekne zo srdca všetkým poďakovať. Neviem, prečo mám chuť povedať, že takto sa to robí, do psej matere. Ďakujem pekne, aj opozícii. Pokračujem hlasovaním v druhom čítaní o návrhu poslancov Vetráka, Laurenčíka a Pročka na vydanie zákona, ktorým sa mení a dopĺňa zákon č. 474/2005 Z. z. o Slovákoch žijúcich v zahraničí, tlač 781. Dávam slovo spoločnému spravodajcovi zo zahraničného výboru pánovi poslancovi Andrejovi Stančíkovi, aby uvádzal hlasovanie. (Ruch v sále.) Pán poslanec, prepáčte, ešte má pani poslankyňa Tabák procedurálny návrh. Nech sa páči, pani poslankyňa. (Hlasovanie o návrhu poslancov Národnej rady Slovenskej republiky Milana Vetráka, Milana Laurenčíka a Jozefa Pročka na vydanie zákona, ktorým sa mení a dopĺňa zákon č. 474/2005 Z. z. o Slovákoch žijúcich v zahraničí a o zmene a doplnení niektorých zákonov v znení neskorších predpisov a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 781.)
Laššáková, Jana, podpredsedníčka NR SR (2014-09-09):
Pán poslanec Brocka s reakciou, nech sa páči.
Laurenčík, Milan, podpredseda NR SR (2020-12-03):
Poprosím, pani ministerka, keby ste zaujala miesto navrhovateľky a ostatných poprosím o kľud v sále, nech pán poslanec môže dokončiť svoje vystúpenie. Ďakujem.
Laššáková, Jana, podpredsedníčka NR SR (2015-09-17):
Pán poslanec Muránsky, nech sa páči.
Bugár, Béla, podpredseda NR SR (2010-10-12):
Ďakujem. Prezentujme sa a hlasujme o pridelení návrhu výborom, určení gestorského výboru, ako aj určenie jednotlivých lehôt pre výbory a gestorský výbor. (Hlasovanie.) Prítomných 134 poslancov, za 84, 1 proti, 47 poslancov sa zdržalo hlasovania, 2 nehlasovali. Konštatujem, že uznesenie sme schválili. Budeme pokračovať v hlasovaní v prvom čítaní o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení zákon č. 283/2002 Z. z. o cestovných náhradách v znení neskorších predpisov (tlač 92). Spravodajcom je znovu pán poslanec Matej, nech sa páči.
Danko, Andrej, predseda NR SR (2017-12-06):
Ďakujem. Pýtam sa, či sa chce niekto prihlásiť do rozpravy ústne. Uzatváram možnosť prihlásenia do rozpravy ústne. Je prihlásených 8 poslancov. Pán poslanec Suchánek, nech sa páči.
Sulík, Richard, predseda NR SR (2011-02-03):
Ďakujem pekne. Ďalší procedurálny návrh má, pán poslanec Přidal.
Grendel, Gábor, podpredseda NR SR (2021-02-24):
Pani poslankyňa Pleštinská.
Hort, Milan, podpredseda NR SR (2011-03-23):
Pán minister, ja vás na chvíľočku ešte preruším. Poprosím všetkých, skúsme tolerovať jeden druhého, rešpektovať to, že vystupuje minister a podpredseda vlády a predkladá vážny návrh zákona. Páni poslanci, ktorí naozaj si potrebujete niečo povedať, žiadam vás, aby ste opustili miestnosť, ak vás to nezaujíma. Pán poslanec Marcinčin a pán poslanec ďalší, poprosím. Nech sa páči, pán minister.
Šimečka, Michal, podpredseda NR SR (2023-12-14):
Ďakujem veľmi pekne. Pán poslanec Grendel.
M. Číž, podpredseda NR SR: (2006-09-07):
(Prestávka.) (Po prestávke.)
Laššáková, Jana, podpredsedníčka NR SR (2015-11-26):
S reakciou pán poslanec Viskupič, nech sa páči.
Kalmárová, Viera, poslanec NR SR (2023-12-18):
Ďakujem pekne za slovo. Inge, tvoj idealizmus je naozaj pozoruhodný, len škoda teda, že nie je infekčný. Hovoríš, že Slovensko je založené na hodnotách spravodlivosti, právneho štátu, rešpektu k menšinám. A kiež by si mala pravdu, ale zdá sa, že Slovensko od svojho vzniku, ktoré ho nič nestálo a nič nemuselo obetovať, zatiaľ iba hľadá svoju tvár a k osvojeniu si hodnôt, o ktorých si hovorila, my sme ešte vôbec nedospeli. Keby tomu tak bolo, ako hovoríš, tak by sme dnes tu nesedeli a neriešili donekonečna to, čo teda riešime. A ak má niečo Slovensko spoločné s hodnotami, o ktorých hovoríš v tejto snemovni, tak len to, že sú obsiahnuté v ústave, na ktorú sme všetci položili ruku a sľúbili teda, že ju budeme dodržiavať. A vidíš tú realitu? Ukázalo sa v minulých dňoch, že pán Gröhling a ja sme milovníci výrokov pani Thatcherovej. Takže ešte jeden použijem na túto tému a povedala, že zákony nemajú byť napísané na papieri, ale v srdciach ľudí. A my sme zatiaľ len pri tom papieri. (Potlesk.)
Glváč, Martin, podpredseda NR SR (2017-12-06):
Ďakujem. S reakciou pán minister.
Tomanová, Viera, poslankyňa NR SR (2012-09-13):
Ďakujem pekne. Vážený pán poslanec, musím úprimne povedať, aj keď vy apelujete na to, že definičné znaky závislej práce, že by bolo lepšie, keby bolo ich viac a podobne, musím povedať, že inšpektorát práce nie je schopný postihnúť tých zamestnávateľov, ktorí tlačia úmyselne svojich zamestnancov do živností, a nie je ich málo, je ich dosť. A Medzinárodná organizácia práce odporúčala nie šesť, ani osem, tak ako boli za mňa schválené, s čím som ja teda bytostne nesúhlasila, ale bola to nakoniec dohoda na tripartite na najvyššej úrovni, ale mal by to byť čo najnižší počet znakov, a odporúča iba tri. A v tejto súvislosti ešte chcem povedať jedno na adresu asistentov. Pán kolega, naši asistenti sú skutočne vyšitá závislá práca.
P. Paška, predseda NR SR: (2008-07-03):
Tento návrh sme neprijali.
P. Farkas, poslanec: (2004-10-26):
Po druhé. Bod 51 gestorský výbor odporúča neschváliť, takže nemohli sme ani hlasovať v tom balíku, ktorý gestorský výbor odporúčal schváliť. Ja si myslím, že nedošlo k nedorozumeniu.
M. Hort, podpredseda NR SR: (2010-03-09):
A prosím teraz spravodajcu zo zahraničného výboru pána poslanca Mikuláša Krajkoviča, aby nás informoval o výsledku prerokovania správy vo výbore. Nech sa páči, pán poslanec.
Glváč, Martin, podpredseda NR SR (2017-02-10):
Pán poslanec Kéry.
Hrušovský, Pavol, predseda NR SR (2011-11-29):
Pán predseda výboru Kollár.
Figeľ, Ján, podpredseda NR SR (2013-06-25):
S ďalšou faktickou Pavol Zajac.
Paška, Pavol, predseda NR SR (2013-10-16):
Ďakujem pekne. Otváram rozpravu. Mám písomnú prihlášku do rozpravy za klub KDH pána poslanca Zajaca. Nech sa páči.
Laššáková, Jana, podpredsedníčka NR SR (2013-09-17):
Za MOST – HÍD je prihlásený do rozpravy pán poslanec Ivan Švejna. Nech sa páči, máte slovo. Pán poslanec Švejna sa s pánom poslancom Matovičom dohodli na výmene. Takže, nech sa páči, pán poslanec.
Karas, Daniel, poslanec NR SR (2024-04-17):
Ďakujem pekne za slovo. Pán predsedajúci, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu, vážený pán predsedajúci, hlasovať.
Linhart, Patrick, poslanec NR SR (2020-04-02):
... mne je jedno, či ste zelení, oranžoví, červení alebo modrí ako Šmolko, je mi to absolútne jedno. (Reakcie z pléna.) To je jedno, kde som bol. A prosím, nevykrikujte, dodržujte určitú slušnosť... (Prerušenie vystúpenia predsedajúcim.)
Hrnčiar, Andrej, podpredseda NR SR (2019-04-04):
Dávam slovo spoločnému spravodajcovi, predsedovi výboru pre financie a rozpočet, poslancovi Ladislavovi Kamenickému, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Sulík, Richard, predseda NR SR (2011-09-14):
Ďakujem. Poprosím spoločného spravodajcu, pána poslanca Fecka, aby informoval Národnú radu o výsledku rokovania výborov. Nech sa páči.
Érsek, Arpád, poslanec NR SR (2013-06-04):
Vážený pán podpredseda, ďakujem za slovo. Milí poslanci, poslankyne, dovoľte mi krátko, aby som zaujal miesto spravodajcu. Dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov vystúpil v prvom čítaní k návrhu poslancov Národnej rady Slovenskej republiky Lucie Nicholsonovej a Martina Poliačika k vydaniu zákona, ktorým sa mení a dopĺňa zákon č. 245/2008 Z. z. o výchove, vzdelaní, čiže školský zákon, a o zmene a doplnení niektorých zákonov v znení neskorších predpisov o zmene a doplnení zákonov, tlač 504. Návrh zákona bol doručený poslancom Národnej rady Slovenskej republiky v zákonnej lehote. Predseda konštatoval, že návrh zákona spĺňa všetky príležitosti, náležitosti, podľa rokovacieho poriadku Národnej rady Slovenskej republiky a podľa legislatívnych pravidiel a jeho prerokovania v Národnej rade Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú z rokovacieho poriadku Národnej rady Slovenskej republiky, odporúčam, aby sa Národná rada Slovenskej republiky, odporučí predmet návrh zákona prerokovať v druhom čítaní a zároveň za gestorský výbor odporúčam Slovenskej Národnej rade prideliť návrh zákona v druhom čítaní na prerokovanie: – Ústavnoprávnemu výboru Národnej rady, – Výboru Národnej rady pre financovanie a rozpočet, – výboru vzdelávanie, vedu, mládež a šport. Za gestorský výbor navrhuje predseda Národnej rady Slovenskej republiky určiť Výbor Národnej rady za vzdelávanie, vedu, mládež a šport, vo výboroch do 30 dní a v gestorskom výbore do 32 dní odo dňa prerokovania návrhu zákona v Národnej rade Slovenskej republiky. Ďakujem.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-04-05):
Ďakujem pekne, pán predseda. Ctená snemovňa, vážené panie poslankyne, páni poslanci, dovoľte mi z poverenia vlády Slovenskej republiky na dnešnom rokovaní Národnej rady Slovenskej republiky uviesť vládny návrh zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov do druhého čítania. Vláda pripravila predložený návrh vzhľadom na potrebu upresniť proces predlžovania individuálnych povolení na používanie frekvencií vydávaných Telekomunikačným úradom Slovenskej republiky. Táto novela dopĺňa explicitné ustanovenie o možnosti spoplatniť predĺženie individuálneho povolenia jednorazovou úhradou. Doplnenie zákona o elektronických komunikáciách je nevyhnutné z dôvodu predídenia rôznorodým výkladom, či telekomunikačný úrad má alebo nemá právomoc spoplatniť predĺženie individuálneho povolenia. Vážené panie poslankyne a páni poslanci, na záver mi dovoľte vás požiadať o podporu pre prijatie a schválenie predloženého vládneho návrhu zákona v druhom čítaní a následné postúpenie do tretieho čítania. Ďakujem pekne za pozornosť.
Hrušovský, Pavol, predseda NR SR (2011-12-01):
V poriadku, pán predseda, pán poslanec.
Vašečka, Richard, poslanec NR SR (2013-03-15):
Ďakujem. Ja by som chcel poďakovať pánu poslancovi Lipšicovi za upozornenie na niektoré veci, špeciálne na bod 22, kde sa má doplniť osobitný motív „podľa spáchania trestného činu z dôvodu nenávisti pre sexuálnu orientáciu“. Chcem povedať, že nenávisť je zlá. So žiadnou nenávisťou nesúhlasím, ani s nenávisťou voči niekomu pre jeho sexuálnu orientáciu. Ale chcel by som podčiarknuť to, čo povedal pán Lipšic, že táto vec je naozaj veľmi ťažko kvalifikovateľná a môže byť zneužitá z rôznych dôvodov. Bohužiaľ, máme takú skúsenosť už aj vo svete a vidíme to minimálne na mediálnej úrovni, že sú obviňovaní ľudia z týchto vecí. Zatiaľ to nemá trestnoprávne dôsledky, ale ak to tak bude, tak sa to môže zneužívať. Bohužiaľ, tak ako hovorí výrok, že mnohí liberáli nemajú problém so žiadnym, so žiadnym názorom okrem tých, s ktorými nesúhlasia. A veľakrát to takto je. A dá sa to veľmi zneužiť a niekoho strkať do kolónky, že je homofób a podobne. Takže ešte raz, nesúhlasím s nenávisťou, ale myslím si, že zaradenie tohto motívu do Trestného zákona znamená možnosť zneužitia, a preto s tým nesúhlasím a nepodporím to. Ďakujem.
B. Bugár, podpredseda NR SR: (2004-11-30):
Pán poslanec, nech sa páči.
Laššáková, Jana, podpredsedníčka NR SR (2012-05-16):
S faktickou poznámkou pán poslanec Kvasnička.
Hatráková, Katarína, poslankyňa NR SR (2023-06-20):
Ďakujem pekne. Ja sa tiež chcem pánovi predkladateľovi poďakovať a termín hlasovania je teraz o piatej.
Figeľ, Ján, podpredseda NR SR (2015-06-19):
Ďakujem pekne. Na vystúpenie pána poslanca Mičovského sú tri faktické. Nech sa páči, Anton Martvoň.
Jurinová, Erika, podpredsedníčka NR SR (2013-10-24):
Pani poslankyňa Nachtmannová.
Laššáková, Jana, podpredsedníčka NR SR (2014-03-21):
Pán poslanec Jasaň, nech sa páči.
Vetrák, Milan, poslanec NR SR (2023-05-24):
Vážený pán predsedajúci, vážené pani poslankyne, páni poslanci, dovoľte mi, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, a tento výbor navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru vrátane určenia tohto výboru ako gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Andrejuvová, Anna, poslankyňa NR SR (2023-05-17):
Ďakujem pekne, pán predsedajúci. Krátko v úvodnom slove odôvodním, ako sme spolu v spolupráci s ministerstvom spravodlivosti a pánom kolegom Svrčekom predložili novelu zákona o nadáciách a s tým aj súvisiacu novelu zákona Občianskeho zákonníka, ktorého cieľom je efektívna správa vlastného majetku. Novelou navrhujeme vytvorenie právneho inštitútu, teda právnickej osoby, ktorá bude môcť byť zriadená pre podporu súkromných účelov. Podľa preferencií každej dospelej osoby bude možné nastaviť spôsob spravovania a odovzdávania majetku pre členov rodiny i ďalšie generácie, ako aj nimi určené osoby. Navrhujeme neobmedzovať zakladateľov vo voľbe okruhu osôb, ktoré bude súkromná nadácia podporovať. To umožní vytvárať súkromné nadácie na podporu blízkych, vzdelanej rodiny, osôb žijúcich v partnerskom vzťahu, deti v pestúnskej starostlivosti, ale aj priateľov. Koncepcia nadačného práva vychádza najmä z lichtenštajnského a rakúskeho právneho systému, podľa ktorých je v plnej vôli zakladateľa, ako si súkromný účel vymedzí. V našom platnom právnom poriadku vo všeobecnosti absentuje právny nástroj pre správu majetku, ktorý by mohol byť zriadený na podporu súkromného účelu, jeho ovládanie a vhodnú distribúciu rodine ako aj iným osobám dôležitým pre súčasných majiteľov majetkov. V návrhu zavádzame právnické osoby aj na súkromné účely, ktoré pomôžu aj rodinám a osobám, ktoré majú deti zverené do pestúnskej starostlivosti a ešte úspešne neprešli procesom osvojenia alebo z rôznych dôvodov ho ani absolvovať nemôžu alebo nechcú. Zavedenie tohto právneho nástroja môže pomôcť vyriešiť napríklad aj dedičské konania, spory o dedičstvo pri zdedených pozemkoch, kedy jeden pozemok vďaka nášmu systému niekoľko desiatok vlastníkov. Návrh obsahuje aj pravidlo, že súkromná nadácia nesmie slúžiť výlučne na podporu podnikania a to aj s ohľadom na súvislosti s reguláciou v oblasti daní a predchádzania praniu špinavých peňazí. Rovnako v návrhu vymedzujeme aj orgány súkromnej nadácie, kde rozlišujeme medzi obligatórnymi orgánmi súkromnej nadácie, ktorými sú správca súkromnej nadácie a dozorná rada alebo revízor, a fakultatívnymi orgánmi súkromnej nadácie sú správna rada alebo iné orgány ustanovené v nadačnej listine, alebo v stanovách. Čiže zakladateľ súkromnej nadácie sa tak môže rozhodnúť o štruktúre, ktorá bude pre účely a činnosť konkrétnej súkromnej nadácie najvhodnejšia. Čo sa týka prijímania darov, aby tam nebol priestor na pranie špinavých peňazí alebo pre legalizáciu príjmov z trestnej činnosti, navrhuje sa výlučne bezhotovostný platobný styk, pričom nadácia nesmie prijímať príspevky a dary osobne iba na účet v banke. Samozrejme, akékoľvek príspevky od zakladateľa alebo dary od iných fyzických osôb sú bezodplatné. Pri súkromných nadáciách sa ponecháva súčasne rozlišovanie medzi príspevkom a darom, možno na konci ešte treba uviesť, že súkromné nadácie majú zakázané čerpať 2 % dane alebo organizovať verejné zbierky a účinnosť návrhu zákona sa navrhuje od 1. januára 2024. Ďakujem pekne, skončila som.
Frešo, Pavol, poslanec NR SR (2012-07-31):
Ďakujem pekne, pani predsedajúca. Vážený pán poslanec Kaník, myslím si, že opakovanie je matkou múdrosti. A jedná sa o to, že ak chceme dôjsť k nejakej normálnej veci, keď chceme nejakým spôsobom normálne rozriešiť problém aj štátneho deficitu, aj dôchodkov, tak si to budeme musieť poriadne vydiskutovať, či sa to niektorým ministrom páči alebo nie, či si niektorí ministri vybavia, alebo nevybavia skrátené legislatívne konanie. Na margo tých argumentov, ktoré tu odzneli, ja by som chcel podporiť ešte jedným argumentom, a to tým, že hovoríme o 500-miliónovom výpadku oproti rozpočtu, pričom tento výpadok v predloženom materiáli nie je spomenutý. Prečítal som ho dvakrát a ani raz tam nie je 500 miliónov. Ale zato tam je iné číslo, ktorému sa povenujem v samostatnom vystúpení, a to je to, že síce je výpadok na daniach 250 mil. eur, ale budúci rok 320 mil. eur. Vážené dámy, vážení páni, vyzerá to tak, že táto vláda plánuje v tomto výpadku pokračovať. A preto si myslím, že nemali by sme sa venovať tomu, že budeme podporovať skrátené legislatívne konanie na úkor tých, ktorí si sporia, na úkor tých, ktorí si sporia na dôchodok, lebo naozaj prídeme k zlému riešeniu. Pán minister, pre vás je úplne v poriadku, keď kvôli 50 – 60 mil. nebudeme mať dobrý zákon? Pre vás je naozaj v poriadku minulý týždeň povedať, že nebude skrátené legislatívne konanie, a dnes tu sedieť a ho obhajovať? Dokonca dnes doobeda ste o tom ani slovo nepovedali. To, o čom som presvedčený, že by tu mal sedieť pán premiér a pokiaľ myslí vážne, aby sme došli k nejakému, napríklad ústavnému zákonu, tak si potom hovorme pravdu, hovorme si presné čísla. A to sa bez diskusie nedá. Preto som presvedčený, že treba odmietnuť tento návrh samotný a treba sa k tomu postaviť čelom a potom si tie čísla vydiskutovať tak, aby sme nehovorili jedno, a v papieroch je polovica, alebo ešte dokonca aj menej. Ďakujem pekne.
Blaha, Ľuboš, poslanec NR SR (2022-11-15):
Pán Mikulec, ja som si doteraz myslel, že vy ste iba neschopný babrák, ktorý nevie chrániť slovenské hranice. Ale vy ste teraz v priamom prenose potvrdili, že vy ste sfanatizovaný slniečkar, ktorý ich nechce chrániť, ktorý tu chce navážať tých migrantov, lebo vraj schengen je o tom, že nemáme chrániť hranice. To ste povedali. A vraj tu je nejaké slniečkarske (povedané so smiechom) uznesenie z Európskeho parlamentu a vy salutujete. Keď Brusel, tak takto vy skáčete. Veď to je neuveriteľné! Vy žijete na inej planéte. Tak tu máme zatvorené hranice s bratským českým národom, sa tu hrnú a hromadia húfy migrantov, vy likvidujete vzťahy s Českom, ešte aj s Maďarskom, Káčer, a za daných okolností sa tu vy potľapkávate po ramene sám seba a sa tvárite ako superman, ktorý tu zachraňuje Slovensko. Veď to je absurdné! Viete, ten Sýrčan v televízii povedal prakticky o vás, že vy ste very, very open. Po tom, čo som si teraz vypočul, vy nie ste very, very open, vy ste very, very stupid. Ale že very, very. Toto, čo ste tu predviedli, bola zrada slovenských záujmov! Vy máte povinnosť, psiu povinnosť chrániť hranicu a je to sedem km. Róbert Fico to povedal úplne presne, sedem km medzi Čuňovom a Rajkou. A toto vy neviete ustrážiť?! A sa tu vyhovárate. Šéf vášho migračného úradu je Orlovský zo Sorosovej nadácie Otvorenej spoločnosti. Slniečkar par excellence, ktorý hovorí o migrantoch, že to je, že to sú partneri, to je príležitosť. A takíto ľudia ovládajú migračnú politiku na Slovensku a sa čudujeme, že je tu takýto bordel. Mikulec, Hamran, Orlovský musia ísť okamžite dole! Okamžite!
Žiga, Peter, podpredseda NR SR (2024-04-17):
Pripomínam len, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. Prezentujme sa a hlasujme. (Hlasovanie.) 144 prítomných, 143 za, 1 nehlasoval. Konštatujem, že Národná rada vyslovila súhlas s uvedenou zmluvou. Ďalej prosím povereného člena výboru pre obranu a bezpečnosť poslanca Samuela Migaľa, aby uviedol hlasovanie o bode 18 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 404/2011 o pobyte cudzincov, uvedených ako tlač 225. Nech sa páči, pán spravodajca, uvádzajte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 225.)
P. Csáky, podpredseda vlády SR: (2005-03-18):
Čo sa týka meritórnych vecí, dovoľte mi, aby som netradičným spôsobom použil na ilustráciu jeden bonmot. K starému rabínovi prídu dvaja, ktorí sa strašne pohádali a nevedeli sa dohodnúť, kto z nich má pravdu, a očakávali, že rabín rozhodne, kto z nich má pravdu. Rabín si zavolá prvého, vypočuje si ho, trošku rozmýšľa a povie: „No, syn môj, zdá sa, že máš pravdu.“ Zavolá si potom toho druhého, ten hovorí úplne niečo iné, vypočuje si ho, trošku rozmýšľa a hovorí: „No, syn môj, zdá sa, že aj ty máš pravdu.“ A jeho sekundant hovorí: „Rabín, to nie je seriózne. Tak jeden hovoril toto, druhý hovoril úplne niečo iné a ty si povedal, že aj jeden, aj druhý má pravdu.“ Rabín rozmýšľa trošku a hovorí: „No, syn môj, zdá sa, že aj ty máš pravdu.“ Takže takto asi vyzerala dnešná naša diskusia, pričom chcem povedať, že v každom vystúpení asi bol kus pravdy, pretože pravdu majú aj tí, ktorí kritizujú tento zámer a tento proces, a skutočne aj Európska komisia uznala v novembri v minulom roku, že v tom zaostávame, a pravdu majú aj tí, ktorí hovoria, že tento proces potrebuje nové energie. O čo tu vlastne ide. Európa preto mohla kolonizovať pred niekoľkými sto rokmi iné časti sveta, pretože bola vyspelejšia, bola na vyššej organizačnej úrovni. A teraz na začiatku 21. storočia  vidíme, že Európa stráca svoje postavenie. A preto sú na stole tri veľké európske témy. Je to diskusia o európskej ústave, je to diskusia o kompetitívnosti európskej ekonomiky a je to diskusia o európskych peniazoch, o finančnej perspektíve. A preto je tu viac dokumentov aj zo strany vlády Slovenskej republiky, ktoré pripravujú proste naše stanoviská, a preto sa hovorí v kuloároch Európskej únie, že vláda Slovenskej republiky je najlepšie pripravenou vládou v tejto diskusii, pretože presne vieme, na čo chceme použiť tie finančné prostriedky, na ktoré budeme mať nárok po roku 2007, ide zhruba o 1 mld. eur ročne. Je to slušný balík finančných prostriedkov. A tie dokumenty strategického charakteru, o ktorých teraz rokujeme, presne určia naše priority, na ktoré budeme používať tieto finančné prostriedky. Konkrétne Lisabonskú stratégiu chce Európska únia financovať z časti 1a. Je to jeden z najväčších balíkov finančných prostriedkov. Je to kompetitívnosť a riešenia sociálnych problémov európskych spoločností. A myslím si, že tento dokument dáva dobrú východiskovú pozíciu pre vládu aj pre našich vyjednávačov, aby sme získali na financovanie týchto priorít, ktoré sú v tomto dokumente, adekvátne finančné prostriedky. Takže, ctené dámy, vážení páni, vážený pán predsedajúci, ďakujem pekne za tento dialóg. Výsledok tohto dialógu, samozrejme, budeme inkorporovať do ďalších materiálov vlády Slovenskej republiky. A sme pripravení prísť aj s ďalšími strategickými dokumentmi, ktoré sa týkajú budúceho smerovania našej krajiny. Ďakujem pekne.
Kalavská, Andrea, ministerka zdravotníctva SR (2018-12-06):
Ďakujem veľmi pekne. Vážený pán predsedajúci, vážení poslanci, Všeobecná zdravotná poisťovňa, ako aj zvyšné dve zdravotné poisťovne predkladajú pohľadávky na zdravotnú starostlivosť Úradu pre dohľad nad zdravotnou starostlivosťou, ktorý ich spracuje a postúpi partnerskému orgánu danému členskému štátu. Konkrétny spôsob spracovania, vrátane lehôt stanovených pre komunikáciu medzi úradom pre dohľad a zdravotnými poisťovňami upravuje metodické usmernenie. Zjednodušene povedané, vždy poistenec, platí sa v cenách daného štátu. Čiže keď napríklad Slovák je ošetrený v členskom štáte, naša poisťovňa alebo našej poisťovni je vyúčtovaná suma daného členského štátu. Ak cudzinec, napríklad Nemec alebo teda iný poistenec členského štátu je ošetrený na území Slovenskej republiky, bude mu účtovaná suma, ktorá je platná podľa cenníka v Slovenskej republike. Nech sa páči, to je všetko.
Bugár, Béla, podpredseda NR SR (2018-01-30):
Nech sa páči, prezentujme sa a hlasujme. (Hlasovanie.) Prítomných 138, za 46, proti 30, zdržalo sa 62 poslancov. Návrh nebol schválený.
Figeľ, Ján, podpredseda NR SR (2014-01-28):
Ďakujem pekne. Ďalším rečníkom prihláseným do rozpravy je Alojz Hlina. Nech sa páči.
P. Paška, predseda NR SR: (2010-03-03):
(Hlasovanie.) 139 prítomných, 22 za, 96 proti, 21 sa zdržalo. Bod sme neschválili.
Klus, Martin, podpredseda NR SR (2019-12-05):
Ďakujem pekne za slovo. Mňa zaujala tá otázka, čo sa stalo, že sa, alebo čo sa zmenilo, že ĽSNS takto náhle zmenilo názor. No, čo sa asi mohlo stať? Vysoko pravdepodobne im bolo pohrozené, že sa s nimi nebude počítať do budúcej vládnej koalície, keď sa budú takto správať. Lebo inak sa 24-hodinová amnézia vysvetliť nedá. Keď tu bola pripomienka od iných kolegov o tom, čo mala robiť v tejto situácii opozícia, tak toto je tá pravá skutočná opozícia, ako to majú napísané na bilbordoch. A máme možnosť si to všetci za posledný mesiac alebo posledné schôdze overovať v praxi, čo hlasovanie, to hlasovanie. A mňa tiež tak trošku mrzí, že po tom procedurálnom návrhu pána poslanca Dostála, ktorý neprešiel, aby nám tu kompetentný človek povedal, ako by sa veci mali z hľadiska bezpečnosti a financií, sme sa vôbec prihlásili do rozpravy. Už mohlo byť po nej a mohla byť tá fraška ešte väčšia.
B. Bugár, podpredseda NR SR: (2004-06-30):
(Hlasovanie.) Prítomných 122 poslancov, 116 za, 4 sa zdržali hlasovania, 2 nehlasovali. Konštatujem, že tieto návrhy sme prijali. Nech sa páči. Ľ. Navrátilová, poslankyňa: Tým sme vyčerpali všetky pozmeňujúce návrhy tak zo spoločnej správy ako z vystúpení poslancov, mám poverenie výboru navrhnúť, aby sme prerokovali tento vládny návrh zákona v treťom čítaní ihneď. Prosím, dajte hlasovať.
Bugár, Béla, podpredseda NR SR (2018-10-24):
Pán poslanec Marček.
Paška, Pavol, predseda NR SR (2014-09-16):
Hlasujeme. (Hlasovanie.) 76 prítomných, všetci boli za. Návrh sme schválili.
Pellegrini, Peter, predseda NR SR (2024-02-08):
Je to tak, pán poslanec, váš podpis tam chýba. (Ruch v sále.)
Jílek, Rastislav, poslanec NR SR (2021-06-17):
Ďakujem za slovo. V rozprave nevystúpil, vystúpil jeden poslanec, nebol predložený žiaden návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Gy. Bárdos, poslanec: (2003-07-01):
Ešte na začiatku európskych integračných procesov, otcovia zakladatelia Európskych spoločenstiev Robert Schuman a Jean Monnet definovali hranice spoločenstva tak, že sú tvorené tými štátmi, ktoré nechcú participovať na integračných procesoch. Vtedy pred polstoročím túto skupinu tvorili aj také štáty ako Veľká Británia alebo Dánsko, členstvo ktorých v Európskej únii je v súčasnosti samozrejmosťou.
Rafaj, Rafael, poslanec NR SR (2011-04-01):
Ďakujem za slovo. Pán poslanec, sympatická snaha, ale obávam sa, že nebude dotiahnutá do konca, pretože minimálne skončí na vyhrážke vášho koaličného partnera zablokovaním parlamentu, tak ako sme to zažili na februárovej schôdzi. Pokiaľ obsah zákona nebude v súlade s ich predstavami, ostatne navrhovateľom je predstaviteľ MOST – HÍD, podpredseda vlády Rudolf Chmel. Pokiaľ ste spomínali zvýhodňovania, tak naozaj to nie je možné, pretože je tu nález Ústavného súdu zakazujúci pozitívnu diskrimináciu. Oceňujem na druhej strane, že cítite potrebu ochraňovať aj nedefinované menšiny, ktorými je paradoxne, ktorými sú Slováci žijúci na južnom Slovensku, ale to nielen v etnických porovnaniach, tam je to možno markantné v okrese Dunajská Streda. Ale poďme sa pozrieť na problém aj politický, politickú menšinu, a preto si myslím, že je potrebné prikročiť aj k zmene zákona o voľbách do samosprávy obcí na tzv. jazykovo zmiešanom území tak, aby sa zmenil diskriminačný systém väčšinový, diskriminačný pre Slovákov, na systém pomerný, ktorý by bol pravdepodobne – iste všetci súhlasíte – aj najspravodlivejší. Pretože nehovoríme len o etnickej diskriminácii Slovákov, ale otvorene už začnime hovoriť aj o politickej diskriminácii, pretože z ústavy majú právo zúčastňovať sa na veciach verených, ale nie je to možné momentálne v praxi.
Grendel, Gábor, podpredseda NR SR (2021-05-13):
Pán poslanec Beluský.
Šeliga, Juraj, podpredseda NR SR (2020-06-04):
S reakciou na faktické poznámky, pán podpredseda Grendel, nech sa páči.
Kéry, Marián, poslanec NR SR (2015-04-22):
Ďakujem za slovo. Vážená pani poslankyňa, ja viem, že ako opozičnej političke vám vadí, že existuje, nazvem to symbióza medzi vládou Slovenskej republiky Roberta Fica a poslancami Národnej rady Slovenskej republiky za stranu SMER – sociálna demokracia a funguje to aj bez toho, že by mne alebo mojim kolegom niekto niečo musel sľubovať, nebodaj korumpovať, či nebodaj kupovať naše hlasy. Chápem aj to, že v nie tak dávnej minulosti to nebola až taká samozrejmosť, mohol by nám o tom čo povedať terajší pán poslanec a vtedajší predseda vlády Slovenskej republiky Mikuláš Dzurinda. Ale o inom som chcel. Pani poslankyňa, zdá sa mi, že aj vám, aj vášmu predrečníkovi pánovi podpredsedovi Národnej rady Slovenskej republiky Jánovi Figeľovi akoby dohoda medzi vládou Slovenskej republiky, živnostníkmi, Váhostavom a bankami zobrala vietor z plachát a zrazu sa ocitáte v hlbokej defenzíve. Na záver jedna poznámka, ktorá sa celkom netýka vášho vystúpenia, ale skúste vysvetliť mne a aj verejnosti, prečo ste ako vtedajšia ministerka vlády Ivety Radičovej prispeli k tomu, že došlo k novelizácii Obchodného zákonníka, pri ktorom boli veľmi výrazným spôsobom uprednostnené banky na úkor niekoho iného? Ďakujem.
Pčolinský, Peter, podpredseda NR SR (2023-01-26):
Pán poslanec, faktickú poznámku. (Reakcia z pléna: „ Z HLAS-u tu nie je nikto. “) Pán poslanec, poprosím vás. (Reakcia z pléna.)
Krúpa, Juraj, poslanec NR SR (2021-11-23):
Ďakujem. Ďakujem aj za všetky faktické poznámky. Budem sa snažiť byť veľmi stručný a rýchly. Pán Šutaj Eštok, tak vy teda porovnávate našich nominantov s vašimi nominantmi. Kičura, Jahnátek, ja neviem, Gašpar, Imrecze. Koľko ich je? Ja ich ani teraz neviem narátať, je ich okolo tridsať, ktorí už vypovedali o tej najväčšej špinavosti a korupcii, ktorú ste v štátnej správe a všade, kde ste boli, aj v silových zložkách, robili. Takže asi toľko by som k tomu povedal. Čiže vy tu chcete vyhadzovať niekomu na oči, že neviem kto, kde, ako. Vy si vyberiete vždy niekoho, neviem, koho ste prvého menovali, akože to je človek, ktorý má dve vysoké školy, jedna z nich je tá, ktorú ste menovali, a tú druhú ste zamlčali, čiže ste vlastne takto sa snažili nejakým spôsobom ponížiť jeho, jeho odbornosť. Vy, samozrejme, vidím, že asi nie úplne rozumiete, ako to v štátnej správe chodí. Chodí to tak, že tie ministerstvá a inštitúcie sa narastajú, rozrastajú a že vznikajú stále nové a nové oddelenia, odbory a noví riaditelia a podobne, kde sa vlastne tí ľudia nejakým spôsobom ukladajú. Čiže asi toľko. A tiež ešte spomeniem si tie vaše odborné nominácie. Nie je nad to, ako Jahnátek dokázal na jeho ministerstve pôdohospodárstva či poľnohospodárstva, či čo to bolo, nominovať, čiže tam zamestnal celú dedinu. Celú dedinu. A čo sa týka tých kvalifikačných predpokladov, viete, máte tam ľudí, ktorí sú v tých pozíciách a nie sú schopní ničoho. Lenže majú civíčko, že je tam desať rokov. Ale vy potrebujete tam dostať niekoho iného. Čiže musíte vyberať na základe kvalifikácie a v tej štátnej správe sa tí ľudia musia aj niečo naučiť. Vy nenájdete na ulici odborníka, ale rovno ho zoberiete. To sú ľudia, ktorí prídu, sú mladí a musia získať nejaké skúsenosti. To je takto. Čiže to nemôže byť, aby ste vy brali vyslovene takýchto ľudí, kto... (Prerušenie vystúpenia časomerom.)
Glváč, Martin, podpredseda NR SR (2018-10-16):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Kvorka, nech sa páči.
Mierna, Anna, poslankyňa NR SR (2022-12-06):
Ďakujem. Dajte, prosím, hlasovať o bodoch z informácie číslo 1 až 16 spoločne bez návrhu stanoviska gestorského výboru.
Jasaň, Viliam, poslanec NR SR (2013-09-13):
Ďakujem pekne. Pán kolega, no čakal som, že poviete aj niečo nové, ale nepovedali ste nič. Čiže ja budem tiež len tak ako v prvom čítaní, len tri poznámky. Okrem iného tento zákon odstraňuje aj takú skvelú vec, ako je v tom doterajšom, že keď príde inšpektor na kontrolu nepoctivému zamestnancovi a zistí, že je tam nelegálne zamestnávaný človek, tak keď ho v ten deň prihlási do Sociálnej poisťovne, je poriadok. To je podľa vás asi poriadok. Ale to asi nie. Druhá poznámka, tie pokuty. Ja už som to hovoril v prvom čítaní, že tá pokuta určite nemá za cieľ nahnať deficit. Tá pokuta má za cieľ, aby ten nepoctivý zamestnávateľ, ktorý zamestnáva nelegálnych pracovníkov, nemusel špekulovať, čo sa mu viac vyplatí. Či sa mu vyplatí to, že zamestná niekoľko načierno zamestnancov a získa tým určitý benefit, finančný určitý zisk, alebo je výška pokuty pri jeho pristihnutí taká veľká, že prestane špekulovať o tom. A podľa vášho vyjadrenia cesta k zvýšeniu zamestnanosti je to, že budú nelegálne zamestnávaní, hlavne nech sú zamestnávaní. Veď to akože snáď nemyslíte, nemyslíte naozaj. A posledná poznámka, ja vás poprosím, aby ste sa ospravedlnili kontrolórom na inšpektorátoch práce za to, čo ste im tu povedali, že sú korupční, že to bude zvyšovať korupciu, že veľká väčšina je taká. Naozaj vás to žiadam, poprípade žiadam predsedu poslaneckého klubu KDH, aby to urobil za vás, pretože je to neseriózne, urážať ľudí, ktorí si poctivo vykonávajú svoju prácu. Ak máte také dôkazy, viete, kam to máte povedať a urobiť. A nech to urobia za vás orgány, ktoré sú na to určené. Ak to tvrdí poslanec Národnej rady, tak to nie je len tak prehodená nejaká krčmová reč. Takže poprosím vás, aby ste to urobili. Ďakujem.
Krnáč, Kamil, poslanec NR SR (2010-10-22):
Ďakujem. Pán poslanec Madej, musím pochváliť vás aj stranu Smer za tie obštrukcie, ktoré pri tomto bode vlastne predvádzate už niekoľko týždňov, pretože je neuveriteľné, ako každý deň vaša argumentačná rovina sa mení. Začalo to tým, že vlastne čo sa týka mediálneho výberu, tak tam už nejaký problém bol, čo sa týka procedúry, ale to nebudem riešiť, nie som členom tohto výboru. Pokračovalo to tým, že výbor pre nezlučiteľnosť funkcií, najprv ste sa vyjadrovali ako opozícia, že vlastne nemá o čom rokovať, pretože zákon porušený nebol, potom to prišlo zas na ústavnoprávny výbor, kde ste tiež tvrdili, že tam vlastne tento výbor nemá o tom čo rozprávať. Nakoniec argumentujete, že vzhľadom na to, že na týchto výboroch nedošlo k prijatiu nejakého uznesenia, tak vlastne tým pádom je jednoznačné, že zákon vlastne porušený nebol. Ďalšia argumentácia je to, že Aliancia Fair-play dala podnet, a tým pádom Národná rada sa tomu nemôžeme venovať, čo je absolútne absurdné. Ďalší argument je, že predseda rady rozhlasovej nekonal, a tým pádom vlastne porušený zákon nebol, tým pádom Národná rada nie je spôsobilá naplniť literu zákona, ktorý hovorí, že Národná rada odvolá člena rady, ak vykonáva funkciu alebo činnosť nezlučiteľnú s funkciou člena rady a takto vlastne hľadáte zakaždým nové a nové argumenty len preto, aby ste dokázali, že máte pravdu, akurát že tá pravda je každý deň iná. (Potlesk.)
Matejička, Vladimír, poslanec NR SR (2015-05-13):
Ďakujem za slovo, pán predseda. V rozprave vystúpil jeden poslanec. Pán predseda, najprv dajte, prosím, hlasovať o pozmeňujúcom a doplňujúcom návrhu zo spoločnej správy s odporúčaním gestorského výboru schváliť ho.
Danko, Andrej, predseda NR SR (2016-09-12):
Vážené pani poslankyne, vážení páni poslanci, pokračujeme v prerušenom rokovaní hlasovaním v druhom čítaní o návrhu skupiny poslancov na vydanie zákona, ktorým sa dopĺňa zákon č. 85/2005 Z. z. o politických stranách a politických hnutiach, tlač 106, bod 42 schváleného programu. Dávam slovo spoločnej spravodajkyni z výboru pre verejnú správu a regionálny rozvoj poslankyni Renáte Kaščákovej, aby hlasovanie uvádzala. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 85/2005 Z. z. o politických stranách a politických hnutiach v znení neskorších predpisov , tlač 106.)
Beblavý, Miroslav, poslanec NR SR (2012-10-17):
Ďakujem veľmi pekne, kolegyne, kolegovia, ďakujem pánovi Hraškovi a pani Horváthovej za pozitívne vyjadrenia, veľmi si ich cením. Ukazujú aj to, že napriek mediálnemu obrazu, myslím si, že my, čo sa v opozícii odborne venujeme školstvu, sa vieme vecne pobaviť a spolupracovať. Ale poďme k tým kritickejším, lebo aby som sa tomu nevyhýbal. Pani kolegyňa Nachtmannová, vaše slová sú vždy ostré a vždy k veci, ale musím povedať, že v tomto prípade vám unikla jedna vec, a to je to, že tie všetky veci, ktoré ste pomenovali, že boli pre učiteľov urobené, boli presne robené spôsobom, akým aj dneska robí SMER, sľúbené do budúcnosti bez reálnych záväzkov a sľúbila ich aj Strana demokratickej ľavice, ktorej ste aj vy nástupníckou stranou, a tieto sľuby neboli nikdy pokryté žiadnymi reálnymi peniazmi v žiadnom rozpočte. Tak vám ja sľúbim aj stotisícové platy úplne rád, keď to takto prijmete. Naopak, jediné skutočné zvýšenie platov, to najvýraznejšie zvýšenie platov bolo za pána ministra Fronca, ktorý tu sedí, ktorý sa môže aj k tomu vyjadriť, ktorý vybojoval na Miklošovi, ak sa nemýlim, v 2004-om 10 % balík na zvýšenie platov, ktorý je, myslím, dodnes asi najvyšší. Takže jedna vec je sľubovať, druhá vec je niečo aj splniť. Pán kolega Martvoň, no, keď sa chcem k niečomu vyjadrovať, viem, že vy sa vyjadrujete k mnohým veciam, ja to úplne akceptujem, ale treba sledovať potom realitu, lebo minister Jurzyca túto novelu do parlamentu nikdy nepredložil, ako som vám aj povedal vo vystúpení, keďže bola len v pripomienkovom konaní, keď padla vláda, takže tým pádom to, čo ste povedali, akosi stráca zmysel a ťažko sa mi k tomu vyjadrí. Pani kolegyňa Hufková, som rád, že ste hrdou absolventkou Univerzity Mateja Bela, ja osobne tam mám viacero kolegov, s ktorými rád spolupracujem, zhodou okolností profesor Nemec je jeden z tých mála profesorov ekonómie a politológie, ktorých som spomínal, ktorí sú medzinárodne akceptovaní, pôsobí práve na Univerzite Mateja Bela. Možno ste mali to šťastie byť ním vyučovaná, ale ja som o tom nehovoril, ja som hovoril a ani som nehovoril dokonca o profesoroch v parlamente, tuto kolega Mamojka môže potvrdiť
Bublavý, Dušan, poslanec NR SR (2017-06-14):
Ďakujem za slovo, pán podpredseda. Pán kolega Budaj, vy Ústav pamäti národa obhajujete, ako dobre funguje, aj keď, ako vieme, až tak dobre nefunguje, keď sa tam porušuje Zákonník práce. Vychvaľujete pána predsedu Krajňáka, aký je len veľmi dobrý predseda. Inak na jednej strane ma to teší, lebo to bol nominant našej strany, kde dostal šancu a možnosť, aby bol predsedom. Ale ma zamrazilo, nesledujem túto inštitúciu tak podrobne, ale ma zamrazilo, že sa angažuje, keď som sa to dozvedel dnes, aj v politike a podporuje opozičné strany aj v politických kampaniach. Tak to by takto nemalo byť, to je zneužívanie svojho postavenia. A tak isto ste pochválil aj pána riaditeľa RTVS pána Miku. To zase ma len troška teší, lebo to bol nominant strany SMER – sociálna demokracia. Takže dúfam, že aj vy si myslíte, že tí nominanti, ktorých dáva strana SMER – sociálna demokracia, dávame ich, aby boli apolitickí. Hovoríte o nejakej výberovej komisii. No tak, ktože by mal byť členom takejto výberovej komisie? Určite podľa vás by to mali byť všetci členovia takýchto komisií určite z opozície. To bude potom tá najlepšia voľba. A hovoriť z vašich úst ohľadom ŠTB, viete, myslím si, že vy by ste mal byť ten posledný, ktorý bude rozprávať o ŠTB, lebo značka Domovník je aj mne povedomá. Ďakujem za pozornosť.
P. Farkas, poslanec: (2001-11-09):
J. Migaš, predseda NR SR: Panie poslankyne, páni poslanci, hlasujeme o bode č. 2. Výbor, stanovisko.
Laurenčík, Milan, podpredseda NR SR (2020-09-29):
Nechám vás dohovoriť, ale správajte sa ako v parlamente.
Laššáková, Jana, podpredsedníčka NR SR (2012-09-25):
Pán poslanec Viskupič, nech sa páči.
Pročko, Jozef, poslanec NR SR (2020-11-12):
Chcem reagovať, ale Ondro mi zobral môj úvod, pretože Počiatek naozaj hovoril: „Ten Slota, k.k.t, vyňúral skvelý kšeft, vymyslel si predaj emisných kvót, predal to americko-japonskej vy.b.n. konzorciu za 2,2 miliardy, on to predal, ešte aj Fica oholil, do p..., lebo nedal mu z toho polku, ale nejak inak ho domotal, úplný kráľ.“ Bože, Robo, teba oholil niekto? (Smiech v sále.) To by si sa mal sťažovať. Robo, rozprávaš tu o manželkách ľudí, ty, Robo, ktorý, pripomeniem ti, Svetlana Ficová, manželka predsedu SMER – SD, figurovala podľa stavu z roku 2010 ako spolumajiteľka v 708 firmách (pozn. red.: znenie „708 firmách“ povedané s krikom) registrovaných v zahraničí v rôznych daňových rajoch spolu s istou inžinierkou Zuzanou Herichovou, ktorá zhodou okolností asistovala pri jednej z kúpno-predajných zmlúv diamantovej bane v Juhoafrickej republike. Robo, musím ťa pochváliť, triezvy si to hovoril, fantázia! Vážny tu tiež nezaspí dneska, takže úplne som spokojný. Ale musím ti povedať, Robo, teba poznám od roku 1996, keď sme hrávali futbal spolu, Robo, nikto ťa nemá rád (povedané s iróniou). Teda jak ti tam, jak ťa tam prefackal vtedy ten asistent kamery, keď si hral ako, ako blbec (povedané so smiechom) a potom si tam plakal v kúte. (Zasmiatie sa v sále.) Ale chcem povedať, keď ste prišli aj s Ftáčnikom za mnou a keď ste plakali, že chcete vystupovať, tak ste, tak si mi rozprával, pred vystúpením si mi rozprával, Robo, že ja to tu zmením, to Slovensko bude iné, ja nepôjdem nikdy s Mečiarom, Mečiar je zlodej. No o pár rokov si, Robo, s tým zlodejom kšeftoval. Ty si tam tak spieval falošne (povedané so smiechom), Fico, a to falošné ti zostalo. Ale opakujem, naozaj, keď dáš to trestné oznámenie, ja som sem prišiel kvôli tomu, že aj naš... našich ľudí buď chcem kontrolovať, a ak to dáš, Robo, to trestné oznámenie, ja osobne budem kontrolovať, aby to tak bolo. A veľká pochvala, si triezvy. Super, Robo! (Rečník zatlieskal. Potlesk v sále.)
Paška Pavol, predseda NR SR (2012-11-28):
Otváram rozpravu v treťom čítaní . Nie je o ňu záujem. Vyhlasujem ju za skončenú a budeme hlasovať.
Kavecká, Monika, poslankyňa NR SR (2020-09-29):
Ďakujem veľmi pekne za slovo. A, samozrejme, že ďakujem aj vám za faktické poznámky. A tebe, Anka, dovoľ, aby som poďakovala vôbec za ten urputný boj, ktorý zvádzaš za ten život, že naozaj čelíš mnohým invektívam, mnohým dokonca až vyhrážkam a názvom hanebným, ale tak ako mne napísal môj švagor krásnu esemesku, že v podstate aj z toho kresťanského hľadiska nečakajme odmenu na tomto svete možno, ale na druhom svete bude tá odmena istá. Ďakujem vám.
P. Paška, predseda NR SR: (2009-06-18):
Tento návrh sme schválili.
Hrnčiar, Andrej, podpredseda NR SR (2018-12-06):
Pán poslanec Jurzyca.
Laurenčík, Milan, podpredseda NR SR (2021-09-29):
Prosím, prezentujme sa a hlasujme. (Hlasovanie.) Prítomných 135, za 52, proti 20, zdržalo sa 61, nehlasovali 2. Konštatujem, že Národná rada navrhované uznesenie neschválila. (Zaznelo zvonenie telefónu.) Prosím, netelefonujte. Budeme pokračovať hlasovaním v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 18/2018 Z. z. o ochrane osobných údajov, tlač 575, bod 39 schváleného programu. Spoločným spravodajcom je člen výboru pre ľudské práva a národnostné menšiny pán poslanec Ondrej Dostál, prosím ho, aby hlasovanie uvádzal. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov , tlač 575.)